open-index/open-wikipedia-markdown huggingface dataset:
Frontale lob

duimnael|Die frontale lob word in blou aangedui.
duimnael|Roterende animasie wat die frontale lob uitwys.

Die **frontale lobbe** of **lobi frontales** is 'n gebied in die brein van gewerwelde diere (vertebrate). 

Die frontale lobbe is aan die voorkant van elke serebrale hemisfeer geleë, wat die brein in linker en regter helftes verdeel. Die pariëtale lobbe lê direk agter die frontale lobbe terwyl die temporale lobbe agter en onder die frontale lobbe lê (kyk beeld). Die frontale lob word deur die groef van Rolando (*sulcus centralis*) van die pariëtale lob geskei. Tussen die frontale en temporale lobbe is 'n diep vou of inkeping wat die fissura lateralis (*fissura Sylvii*) genoem word.

Die frontale lob word anatomies en funksioneel verdeel in (van agter na voor): die primêre motoriese korteks, die premotoriese korteks en die prefrontale korteks. Die frontale bliksentrum vir die aanstuur van oogbewegings lê net bo die premotoriese korteks.

## Funksies 
Die frontale lobbe speel 'n rol by die begeer van willekeurige (doelgerigte) bewegings. Hulle is ook betrokke by verskeie psigiese funksies, soos impulsbeheer, oordeel, probleemoplossing, beplanning, sosiale gedrag, taal (via die sentrum van Broca) en geheue.

'n Beskadigde frontale lob kan tot die sogenaamde *frontale sindroom* lei.

## Ewolusie 
Wetenskaplikes het vir etlike jare geglo dat die mens se frontale lobbe relatief groter as die van ander primate is.  Hulle het gedink dit is 'n belangrike eienskap van menslike evolusie, en die hoofrede hoekom menslike kognisie van dié van ander primate verskil. Hierdie siening is deur latere navorsing uitgedaag. Magnetiese resonansbeelding is gebruik om die volume van die frontale korteks van die mens en verskeie ape te bepaal. Daar is bevind dat die menslike frontale korteks nie relatief groter as die van ander groot ape is nie, maar wel groter is as die van die kleiner ape.

## Verwysings
Skeerkwas

duimnael|200px|'n Man seep sy vel met 'n skeerkwas en -room voordat hy sy baard skeer

'n **Skeerkwas** word gebruik wanneer daar "nat geskeer" word. Die kwas word in 'n skeerroom of -middel gedoop om die vel voor die skeerproses in te seep.

duimnael|links|200px|'n Tradisionele skeerkwas.

'n Tipiese skeerkwas bestaan uit 'n kort handvatsel met hare. Die hare van die kwas kan van plastiek of die hare van dassies, varke of perde gemaak word. Die handvatsel word gewoonlik van hout, ivoor, kristal of porselein vervaardig. Die handvatsels van duurder kwasse kan van goud- of silwerinsetsels voorsien wees.

Die moderne skeerkwas het in die 1750's in Frankryk ontstaan. In die 1800's het toevoubare skeermesse dit vir mans prakties gemaak om hulself te skeer, eerder as om 'n haarkappersalon te besoek. Die skeerkwas het vinnig 'n statussimbool geword en 'n duur of eksentrieke kwas is as bevestiging van 'n man se persoonlikheid of selfs sy rykdom gesien.
Microsoft Lumia

duimnael
**Microsoft Lumia** (voorheen bekend as Nokia Lumia) is 'n reeks mobiele toestelle wat deur Microsoft Mobile as opvolger van Nokia ontwerp en bemark word. Die slimfoonreeks, wat in November 2011 op internasionale markte ingevoer is, was die resultaat van 'n langdurige vennootskap wat tussen die Amerikaanse sagtewarereus Microsoft en die Finse selfoonvervaardiger Nokia gesluit is. So is alle Lumia-slimfoonmodelle met die Windows Phone-bedryfstelsel toegerus.

Op 3 September 2013 het Microsoft aangekondig dat hulle Nokia se mobiele toestelafdeling sal oorneem. Dié oorname is op 25 April 2014 afgehandel. In 'n oorgangsfase, wat in Oktober 2014 beëindig is, het Microsoft voortgegaan om die Nokia-handelsmerk op Lumia-toestelle te gebruik. Dit is vervolgens amptelik uitgefaseer en vervang deur die Microsoft-handelsmerk.

Die slimfoonreeks se naam is afgelei van die partitiewe meervoudsvorm van *lumi*, die Finse term vir sneeu.

## Eksterne skakels 
*
Sleurkrag

duimnael|Die sleurkrag komponent van die aërodinamiese krag word met 'n **D** aangedui
duimnael|Die sleurkrag van wind op 'n spesifieke vorm

**Sleurkrag** (of **Lugweerstand** in aërodinamika) is die komponent van die aërodinamiese krag wat parallel met die vrystroomsnelheid inwerk as 'n voorwerp deur 'n vloeistof of gas beweeg. Hierdie aërodinamiese krag ontstaan weens 'n oppervlak-drukverspreiding oor die voorwerp asook die skuifspanning-verspreiding in die vloeimedium teenaan die oppervlak. Die sleurkrag is altyd parallel met die vrystroomsnelheid. In teenstelling met wrywing tussen soliede oppervlakke, is sleurkrag afhanklik van vloeisnelheid.

## Tipes Sleurkrag 
Sleurkrag word opgedeel in twee hoofgroepe naamlik **parasitiese sleurkrag** en die sleurkrag as gevolg van die stukrag.

Parasitiese sleurkrag bestaan uit die volgende komponente:
* Oppervlakwrywing-sleurkrag
* Vorm sleurkrag
* Steuring sleurkrag

## Voorbeelde van sleurkragte 
Voorwerpe met 'n groter kontak-area sal meer weerstand bied. 'n Vragmotor met 'n plat voorkant sal byvoorbeeld meer lugweerstand as 'n sportmotor tydens ervaar teen dieselfde snelheid. Vir die rede word vliegtuie en ander vinnige masjiene ontwerp om vaartbelyn te wees. 'n Sneeuvlokkie sal ook stadiger as 'n reëndruppel met presies dieselfde gewig deur die lug val.

## Terminale snelheid 
Sleurkrag kan die vinnigste spoed waarteen 'n voorwerp kan val (die terminale snelheid) beïnvloed. Hoe hoër die sleurkrag, hoe stadiger moet dit val.

## Kyk ook 
* Sleurkoëffisiënt

## Verwysings
Micene

**Micene** of **Mukene** (Grieks: Μυκῆναι, *Mykēnai*, of Μυκήνη, *Mykēnē*) is ’n argeologiese terrein in Griekeland. Dit is sowat 90&nbsp;km suidwes van Athene op Noordoos-Peloponnesos. Argos is 11&nbsp;km suid daarvan en Korinthe 48&nbsp;km noord.

In die tweede millennium v.C. was Micene een van die belangrikste sentrums van die Griekse beskawing, ’n militêre vesting wat ’n groot deel van Suid-Griekeland oorheers het. Die deel van die Griekse geskiedenis tussen omstreeks 1600 en 1100 v.C. word die Miceense tydperk genoem met verwysings na Micene. Op sy hoogtepunt in 1350&nbsp;v.C. het die sitadel en onderdorp ’n bevolking van 30&nbsp;000 gehad en ’n oppervlakte van 32&nbsp;hektaar.

## Naam 
[duimnael|260px|’n Uitsig op die [Sitadel|heuwelfort.]]
Hoewel die sitadel deur die Grieke gebou is, word geglo die naam is nie Grieks nie, maar een van die Voorgriekse name van die streek.

Volgens Griekse legendes hou die naam egter verband met die Griekse woord μύκης (*mycēs*, "sampioen") en die mitologiese figuur Perseus, wat dit genoem het na óf na die punt (*mycēs*) van sy swaardskede óf ’n sampioen wat hy op die terrein gepluk het.

Die vroegste geskrewe vorm van die naam is *Mykēnē* (Μυκήνη), wat in Homeros se *Ilias* aangetref word. Die Miceense vorm is *Mukānai*, wat ’n meervoudsvorm het soos *Athānai*.

## Verwysings 
### Bronne 
* 
* 
* 

## Eksterne skakels 
* Dickinson-kollege se uitgrawings by Micene
* Micene: Navorsing en publikasie
* Voorwerpe uit Miceense graftombes

* 15px Hierdie artikel is vertaal uit die Engelse Wikipedia
Tiryns

**Tiryns** (Grieks: Τίρυνς of Τίρυνθα) is ’n Miceense argeologiese terrein op die Peloponnesos in Griekeland.

Tiryns was ’n heuwelfort wat van die begin van die Bronstydperk sowat 7&nbsp;000 jaar gelede af bewoon is. Dit het sy hoogtepunt tussen 1400 en 1200 v.C. bereik, toe dit een van die belangrikste stede van die Miceense tydperk was, veral in Argolis. Sy merkwaardigste landmerk is sy paleis en veral sy mure, wat daaraan sy Homeriese beskrywing "magtige ommuurde Tiryns" besorg het. In antieke tye is die stad verbind met die mites van Herakles, en sommige bronne gee die stad aan as sy geboorteplek.

## Verwysings 
## Eksterne skakels 
* Hellenic Ministerie van kultuur: Tiryns
* Die Miceense akropolis in Tiryns

* 15px Hierdie artikel is vertaal uit die Engelse Wikipedia
Transnet Freight Rail

**Transnet Freight Rail** is 'n Suid-Afrikaanse spoorvragvervoerfirma, voorheen bekend as "Spoornet". Dit is 'n dogtermaatskappy van Transnet, die groot staatsbeheerde maatskappy in Suid-Afrika wat vir spoorvervoer, hawens en pyplyne verantwoordelik is. Sy hoofkantoor is in die Inyanda House in Parktown, Johannesburg gevestig. 

Transnet is op 1 April 1990 as 'n beperkte maatskappy gestig. Die meerderheid van die maatskappy se aandele word deur die Departement van Openbare Ondernemings besit. Die maatskappy is gestig nadat sake-eenhede en bedrywighede van die Suid-Afrikaanse Spoorweë en Hawens (SAS&H), asook ander bedrywighede en produkte geherstruktureer is.

## Besigheidseenhede 
**Transnet Freight Rail** word tans in 6 besigheidseenhede verdeel:

*Landbou- en grootmaatvloeistowwe
*Steenkoolbesigheidseenheid
*Houer- en Motorbesigheidseenheid (Johannesburg-Durbanlyn)
*Ystererts- en Mangaanbesigheidseenheid (Kimberley-Port Elizabeth & Ysterertsuitvoerlyn)
*Mineraalmynbou- en Chroombesigheidseenheid (Witbank-Komatipoort & Phalaborwa-Komatipoortlyne)
*Staal- en Sementbesigheidseenheid

## Verbindings met buurlande 
duimnael|regs|Die Suid-Afrikaanse spoornetwerk

**TransNamib* van Namibia, by Nakop;
**Botswana Spoorweë* by Ramatlabama;
**Nasionale Spoorweë van Zimbabwe* en die Beitbrug-Bulawayo Spoorweg by Beitbrug;
**Portos e Caminhos de Ferro de Moçambique* by Ressano Garcia;
**Eswatini-spoorweë* van Eswatini by Golela en Mananga;
*Maseru in Lesotho op die Bloemfontein-Maseru-taklyn (besit deur Transnet).

## Verwysings
Helladiese tydperk

[duimnael|260px|’n Vaas uit die Laat-Helladiese tydperk IIIC1, omstreeks 1200–1100&nbsp;v.C. ([Louvre).]]
**Helladies** is ’n moderne argeologiese term vir ’n reeks tydperke in die kultuur van die vastelandse Antieke Griekeland tydens die Bronstydperk. Dit word gewoonlik in argeologie en kunsgeskiedenis gebruik as aanvulling van twee parallelle terme: "Sikladies", met verwysings na min of meer dieselfde reeks in die Egeïese Bronstydperk, en "Minoïes", met verwysing na die beskawing van Kreta.

Die skema word veral vir pottebakkersware gebruik as ’n dateringstelsel. Kunsartikels kan in Vroeg-, Middel- en Laat-Helladies ingedeel word, na aanleiding van die styl en tegniek. Laat-Helladies (LH) en Vroeg-Helladies (EH) word weer verdeel in I, II en III en dié nog verder (sien onder Tydperke). Sekere datums word aan die verskillende fases geheg, hoewel die term begin gebruik is voor die uitvinding van radiokoolstofdatering.
 
Die drie terme "Helladies", "Sikladies" en "Minoïes" verwys na die plek van oorsprong. Middel-Minoïese voorwerpe kan dus in die Siklade ontdek word, maar dit maak hulle nie Middel-Sikladies nie. 

## Tydperke 
In plaas van die gebruik van lang name soos "vroeg-vroeg-Helladies", gebruik argeoloë I, II, III vir die tweede vlak, A, B, C vir die derde, 1, 2, 3 vir die vierde en A, B, C vir die vyfde vlak.

## Verwysings
Sikladiese beskawing

Die **Sikladiese** of **Kukladiese beskawing** is die Bronstydperk-kultuur van die Siklade in Griekeland, in die Egeïese See. Dit het geduur van omstreeks 3200 tot 2000 v.C.

## Geskiedenis 
duimnael|links|180px|’n Kaart van die Siklade-eilande.
duimnael|160px|’n Sikladiese idool, 1,5&nbsp;m hoog (die grootste bekende voorbeeld), 2800-2300&nbsp;v.C.
’n Kenmerkende Neolitiese kultuur wat elemente van Anatolië en die Griekse vasteland vermeng het, het voor 4000 v.C. in die wes-Egeïese gebied ontstaan. Argologiese vondste dui op die verwerking van koper. Elk van die Sikladiese eilande kon nie meer as ’n paar duisend mense huisves nie, hoewel modelle van hul bote wys tot 50 roeiers kon in ’n boot pas.

Toe die hoogs georganiseerde paleiskultuur van Kreta al hoe magtiger word, het die eilande onbelangrik geword – met die uitsondering van Delos, wat regdeur die Klassieke tydperk sy argaïese reputasie as ’n toevlugsoord behou het.

Dié belangrike beskawing uit die Laat-Neolitiese tot Vroeë Bronstydperk is die beste bekend vir sy skematiese plat vroue-idole wat uit die eilande se suiwer wit marmer gekerf is eeue voordat die Minoïese beskawing van die Middel-Bronstydperk in Kreta, in die suide, ontstaan het. Hierdie idole is uit grafte gesteel om te voorsien in die groot mark daarvoor sedert die vroeë 20ste eeu. Net sowat 40% van die 1&nbsp;400 figure wat ontdek is, se oorsprong is bekend omdat plunderaars bewyse van die res vernietig het.

## Tydperke 
Die chronologie van die Sikladiese beskawing word in drie hooffases verdeel: Vroeg-, Middel- en Laat-Sikladies. Dié word weer verder verdeel. Teen die einde van die Laat-tydperk (omstreeks 2000&nbsp;v.C.) was daar ’n vermenging van die Sikladiese en die Minoïese kultuur.

Die verskillende fases lyk soos volg:
* Vroeg-Sikladies I
* Vroeg-Sikladies II
* Vroeg-Sikladies III
* Middel-Sikladies I
* Middel-Sikladies II
* Middel-Sikladies III
* Laat-Sikladies I
* Laat-Sikladies II
* Laat-Sikladies III

## Verwysings 
* 15px Hierdie artikel is vertaal uit die Engelse Wikipedia
Pylos

**Pylos** (Grieks: Πύλος), histories ook bekend onder sy Italiaanse naam, **Navarino**, is ’n dorp en voormalige munisipaliteit op Peloponnesos, Griekeland. Dit is die belangrikste hawe aan Navarino-baai. Die dorp het 2&nbsp;767 inwoners.

Pylos het ’n lang geskiedenis en was in Neolitiese tye al bewoon. Dit was ’n belangrike koninkryk in die Miceense tydperk; dit bevat ruïnes van die sogenaamde Paleis van Nestor wat tans uitgegrawe word en genoem is na Nestor, die koning van Pylos in Homeros se *Ilias*.
Orchomenos

**Orchomenos** (Grieks: Ὀρχομενός) is ’n munisipaliteit en geologiese terrein in Boeotië, Griekeland, asook die verhoog van baie Griekse mites. Dit is van die Neolitikum regdeur die Hellenistiese tydperk bewoon. Die bevolking was in 2011 sowat 11&nbsp;620.
Knossos

duimnael|200px|Erdewerk wat by Knossos opgegrawe is.

**Knossos** (Grieks: Κνω(σ)σός, *Knōs(s)os*) is die grootste Bronstydperk argeologiese terrein op Kreta en is Europa se oudste stad genoem. Opgrawings hier het baie bygedra tot kennis oor die Minoïese beskawing.

In die 19de eeu is materiaal van ’n terrein suid van die Kretensiese hoofstad, Heraklion, weggedra om huise in die stad te bou. Daar is vermoed dat die ruïnes van die kolossale Minoïese paleis van Knossos op die terrein geleë was en in 1878 het die Engelse argeoloog Arthur John Evans besluit om ondersoek in te stel voor al die boumateriaal weggedra word. Hy het met uitgrawings by Knossos begin en dit het gou duidelik geword dat ’n Minoïese paleis wel hier gestaan het, waarskynlik die paleis van die legendariese koning Minos.

Evans het die westelike vleuel van die paleis ontdek en baie erdewerk, vase en kanne is hier gevind, asook ’n belangrike fresko.

## Verwysings 
## Eksterne skakels 
* 
* 
*
Hermann Ludwig Eckstein

duimnael|Hermann Eckstein
duimnael|Hermann Eckstein en sy vrou Minnie, omstreeks 1880

**Hermann Ludwig Eckstein** (1849 - 1893) was 'n goudmagnaat. Hy is in Stuttgart, Duitsland gebore as die ouer broer van Friedrich Eckstein. Sy pa was 'n Lutherse pastoor. Hy werk in sy eerste jare by 'n Duitse maatskappy in Engeland en arriveer in 1882 in Kimberley om die bestuur van die Phoenix-diamantmaatskappy oor te neem. Daar word hy vriende met Julius Charles Wernher en Alfred Beit en sluit saam met hulle aan by *Jules Porges & Co*. Namens die maatskappy gaan hy eers Barberton en dan Johannesburg toe. In 1888 begin hy die maatskappy *H Eckstein & Co* wat gou die toonaangewende mynfirma aan die Witwatersrand word. Hy word as die eerste president van die Kamer van Mynwese gekies, 'n posisie wat hy beklee van 1889 tot 1891. In 1892 gaan sy gesondheid agteruit en op 7 Desember 1893 sterf hy in sy geboortedorp.

## Bron 
* *Ensiklopedie van Suidelike Afrika*, Eric Rosenthal, 1967
Doriese inval

Die **Doriese inval** is ’n konsep van historici om die vervanging van voorklassieke dialekte en tradisies in die suide van Antieke Griekeland deur dié van die Klassieke tydperk te verduidelik. Dit word so genoem na aanleiding van die laaste groep Griekssprekende stamme wat die Griekse skiereiland beset het. 

Volgens Griekse legendes het die Doriërs die Peloponnesos oorgeneem in die "Terugkeer van die Heracleidae" (Grieks: Ἐπιστροφὴ τῶν Ἡρακλειδῶν). Klassieke geleerdes het in die legende ’n werklike gebeurtenis gesien wat hulle die "Doriese inval" genoem het. Die betekenis van die konsep het al meermale verander namate historici, filoloë en argeoloë probeer verduidelik hoe ’n hele kultuur verdwyn het. 

Ondanks byna 200 jaar van ondersoeke, kon daar nog nie met sekerheid vasgestel word of daar werklik ’n Doriese inval was nie. Die konsep word veral gebruik om verskeie ander spekulasies uit te skakel. Dit is egter nie onmoontlik dat die inval wel plaasgevind het nie.
George Herbert Farrar

duimnael|Sir George Herbert Farrar

Sir **George Herbert Farrar** (1859 - 1915) was 'n goudmagnaat en soldaat. Hy is in Cambridge, Engeland gebore. Hy kom saam met sy broer, Sydney, in Suid-Afrika aan. Hy speel 'n belangrike rol in die oopstelling van die oostelike goudvelde en in 1893 stig hy die *East Rand Proprietary Mines*, een van die grootstes ter wêreld. Hy was 'n ondersteuner van die *Reform Commitee* en is as een van die belhamels van die Jameson-inval wat regter Reinhold Gregorowski ter dood veroordeel. Sy vonnis word versag en word met £25&nbsp;000 beboet. Hy onderskei hom in die Tweede Vryheidsoorlog en word later voorsitter van die Kamer van Mynwese. Hy speel 'n belangrike rol in die politiek onder die Kroonkoloniebewind. Hy sterf in 'n treinongeluk terwyl hy op krygsdiens was in Suidwes-Afrika.

duimnael|regs|Sir George Herbert Farrar se graf in Bedfordview
Farrar is in Bedfordview, oos van Johannesburg, begrawe.

## Trivia 
Die voorstad Farrarmere, Benoni is na genoem.

## Bron 
* *Ensiklopedie van Suidelike Afrika*, Eric Rosenthal, 1967

## Verwysings
Adolf Goerz

duimnael|Adolf Goerz

**Adolf Goerz** (1875 - 1900) was 'n mynmagnaat. Hy is in Duitsland gebore en George von Siemens, hoof van die *Deutsche Bank* was 'n swaer van hom. Dié het hom in 1888 oorreed om na Suid-Afrika te kom. Hy stig die *Goerz Sindikaat* in 1889 en die *Rand Central Ore Reduction Company* in 1892. In 1895 het hierdie belange saamgesmelt in *A. Goerz & Kie, Bpk* wat later die *Union Corporation* geword het.

## Bron 
* *Ensiklopedie van Suidelike Afrika*, Eric Rosenthal, 1967
Epirus

duimnael|’n Kaart van antieke Epirus deur Heinrich Kiepert, 1902.
**Epirus** is ’n geografiese en historiese streek in Suidoos-Europa wat deur Griekeland en Albanië gedeel word. Dit lê tussen die Pindusgebergte en die Ioniese See. 

## Verwysings
Maseru-taklyn

duimnael|Maseru se stasie

Die **Maseru-taklyn** is 'n takspoorlyn van 26 kilometer (16 myl) wat Maseru, die hoofstad van Lesotho, verbind met die spoornetwerk van Suid-Afrika. Dit vertak uit die Bloemfontein–Bethlehem spoorlyn by Marseilles, in die Vrystaat, en loop in 'n suidoostelike rigting vir 24 kilometer (15 myl) tot by die Caledonrivier.

Nadat dit die rivier (en grens met Lesotho) oorgesteek het, loop die lyn vir 1.6 km deur die nywerheidsdeel van Maseru, waar dit die stad se stasie, asook verskeie fabrieke en depot's bedien.

Die spoorlyn is die eiendom van Transnet Freight Rail van Suid-Afrika; dit verskaf 'n vragdiens aan Lesotho, maar bied geen gereelde passasiersdiens aan nie.

duimnael|centre|1000px|Kaart van die spoorlyn van Bloemfontein na Maseru.

## Eksterne skakel 
* Maseru-taklyndiagram op die Engelse Wikipedia
Egdon Heath

duimnael|Een van die *rainborrows* of grafheuwels in Duddle Heath wat deel uitmaak van Thomas Hardy se Egdon Heath
**Egdon Heath** is 'n fiktiewe streek in Thomas Hardy se Wessex. Die bewoners van hierdie yl bevolkte gebied, waar heksery en bygeloof nog hoogtyd vier, sny heidestruike vir hul lewensonderhoud. Die hele handeling van Hardy se roman *The Return of the Natives* speel in dié afgeleë streek af, en dit kom ook in *The Mayor of Casterbridge* en in die kortverhaal *The Withered Arm* (1888) voor.
Lineêr B

**Lineêr B** is ’n lettergreepskrif wat gebruik is om  Miceense Grieks, die vroegste bekende vorm van Grieks, mee te skryf. Dit was in gebruik verskeie eeue voor die Griekse alfabet. Die vroegste Miceense geskrifte dateer uit omstreeks 1450 v.C. Dit kom van Lineêr A, ’n onontsyferde skrif waarin Minoïes geskryf is.

Lineêr B, wat hoofsaaklik voorgekom het in paleisargiewe by Knossos, Sinodië, Pylos, Thebe en Micene, het verdwyn met die val van die Miceense beskawing aan die einde van die Bronstydperk. Geen tekens van die skrif kom in die daaropvolgende tydperk, die Griekse Donker Eeue, voor nie. Die skrif is ontsyfer deur die jong Engelse argitek en selfgeleerde linguis Michael Ventris.

Lineêr B bestaan uit sowat 87 sillabiese tekens en meer as 100 ideogramme. Laasgenoemde simboliseer voorwerpe en artikels en het geen fonetiese waarde nie.

Dit lyk of Lineêr B tot administratiewe sentrums beperk was. Min verskillende "handskrifte" is opgemerk: 45 in Pylos en 66 in Knossos. Dit lyk dus of die skrif net deur ’n gilde professionele skribas in die paleise gebruik is. Nadat die paleise vernietig is, het die skrif verdwyn.

## Sillabiese tekens 
duimnael|305px|Tablette met Lineêr B-skrif.
Die volgende tabel bevat die sillabiese tekens wat deur Michael Ventris en John Chadwick ontsyfer is. Aanvangskonsonante word in die linkerkolom aangegee en klinkers in die boonste ry. Die transkripsie van die lettergreep word daarnaas aangegee (dit is dalk nie so uitgespreek nie), asook Bennett se nommer vir die teken, voorafgegaan deur ’n asterisk.

## Sien ook 
* Lineêr A

## Verwysings 
## Notas
Ermelo-Richardsbaai steenkooltrajek

[duimnael|260px|'n Klas 11E-lokomotief op [Vryheid, KwaZulu-Natal|Vryheid, KwaZulu-Natal, 15 Augustus 2007]]
duimnael|260px|'n Aantal Chinese Klas 21E-lokomotiewe (hier afgeneem te Koedoespoort, Pretoria) werk sedert 2015 op die steenkoollyn
Die **Ermelo-Richardsbaai steenkooltrajek** is 'n spoorlyn wat deur Transnet Freight Rail gebruik word om spesiale lang treine met uitvoersteenkool vanaf verskeie koolmyne in Mpumalanga na die uitvoerterminaal by Richardsbaai te verskuif.

Die trajek is een van vier in Suid-Afrika wat teen 'n spanning van 25 kV wisselstroom opereer. Die spesiaalontwerpte Klas 11E-lokomotief is aanvanklik uitsluitlik op hierdie trajek vir steenkooltreine gebruik. In 2015 is die lokomotiewe vervang met die nuwe Chinees-ontwerpte Suid-Afrikaanse Klas 21E.
Nokia Lumia 930

**Nokia Lumia 930** is 'n topvlakslimfoon wat deur Nokia ontwikkel is en waarop Microsoft se Windows Phone 8.1-bedryfstelsel loop. Die toestel is op 2 April 2014 gedurende die *Microsoft Build 2014*-konferensie bekend gestel en in Julie 2014 as opvolger van  Nokia se Lumia 925-vlagskip-slimfoon op internasionale markte buite die Verenigde State geloods.

Die Lumia 930 baseer grotendeels op die Nokia Lumia Icon-slimfoon wat uitsluitlik in die VSA verkrygbaar is en daar eksklusief deur Verizon Wireless versprei word. Die twee modelle deel dieselfde ontwerp en tegniese besonderhede, behalwe vir die bedryfstelsel wat op hulle loop. Die Icon word met Windows Phone 8 verkoop.

Die Nokia Lumia 930-slimfoon is in 2015 opgevolg deur Microsoft se Lumia 950 met die nuwe Windows 10-bedryfstelsel.
Unita

[duimnael|links|[Jonas Savimbi, voormalige leier van die Unita]]
**Unita** (Portugees: *União Nacional para a Independência Total de Angola*) is die tweede grootste politieke party in Angola en 'n voormalige rebelleleër.

Unita is op 13 Maart 1966 deur Jonas Savimbi en Antonio da Costa Fernandes gestig. In 25 Desember van dieselfde jaar het die groep sy eerste aanval op die Portugese koloniale owerhede geloods. Savimbi was tot met sy dood in 2002 die leier van die party.

Tydens die Oorlog vir die onafhanklikheid van Cabinda (1961-1975) en die Angolese Burgeroorlog (1975-2002) het Unita teen die MPLA geveg. Tydens die oorlog het Unita militêre ondersteuning van die VSA en Suid-Afrika ontvang, terwyl die MPLA deur die Sowjetunie ondersteun is.

In 1992 het Savimbi aan die presidensiële verkiesing deelgeneem en 1&nbsp;579&nbsp;298 stemme (40,07%) verwerf. Tydens die parlementêre verkiesings van dieselfde jaar het die party 1&nbsp;347&nbsp;636 stemme (34,10%) gekry en sodoende 70 setels ingepalm.

Ná Savimbi se dood is hy deur Isaías Samakuva opgevolg. Unita het die gewapende stryd prysgegee en hulle op verkiesingspolitiek toegespits. Die party het 16 van die 220 setels in die parlementêre verkiesing van 2008 verower. In die algemene verkiesing op 31 Augustus 2012 het Unita sy seteltal verdubbel tot 32 toe hy 18,66% van die stemme verower het, vergeleke met die MPLA se 175 setels en 'n persentasie van 71,84. 'n Nuwe party, Casa-CE, het 6% van die stemme verower en agt setel gekry. UNITA het 51 uit 220 setels in die parlementêre verkiesing van 2017 gewen.

## Verwysings
Frankokrasie

[duimnael|260px|Chlemoutsi is ’n Middeleeuse kasteel wat in die 1220's deur Kruisvaarders op die [Peloponnesos-skiereiland gebou is.]]
Die **Frankokrasie** (Grieks: Φραγκοκρατία, *Frankokratia*, regering deur die Franke), ook bekend as die **Latinokrasie** (Λατινοκρατία, regering deur die Latyne) is die tydperk in die Griekse geskiedenis ná die Vierde Kruistog (1204) toe ’n paar hoofsaaklik Franse en Italiaanse state gestig is op die terrein van die Bisantynse Ryk.

Die term kom van die feit dat die Ortodokse Grieke die Wes-Europese Katolieke "Latyne" of "Franke" genoem het. Die duur van die "Frankokrasie" verskil van gebied tot gebied: die politieke situasie was baie plofbaar terwyl die Frankiese state verdeel en van eienaarskap verwissel het; in baie gevalle is hulle deur Griekse opvolgerstate teruggewen.

Die einde van die "Frankokrasie" het aangebreek met die verowering van die gebied deur die Ottomaanse Ryk in die 14de tot 16de eeu, wat gelei het tot die "Turkokrasie" (Ottomaanse Griekeland).
John Hays Hammond

**John Hays Hammond** (1855 - 1936) was 'n myningenieur en magnaat. Hy is in San Francisco, Amerika gebore en studeer aan die Universiteit van Yale en aan die Koninklike Saksiese Mynbouakademie in Freiberg, Duitsland. In 1893 word hy deur die Barnato-broers in diens geneem om verslag te doen oor sekere van hulle eiendomme en gaan werk daarna vir Cecil John Rhodes. Hy word aangestel as raadgewende ingenieur van die *Consolidated Gold Fields of South Africa*. Hy woon op die Witwatersrand en was een van die vier hoofleiers van die *Reform Commitee* wat die Jameson-inval lei. Na die mislukte inval word hy in hegtenis geneem, verhoor en ter dood veroordeel. Hy betaal 'n boete van £25,000 en word vrygelaat. 

Hy verteenwoordig die Amerikaanse President William Howard Taft tydens die kroning van George V van die Verenigde Koninkryk in 1911.

## Bron 
* *Ensiklopedie van Suidelike Afrika*, Eric Rosenthal, 1967
Seevolke

**Seevolke** is ’n term wat gebruik word om ’n konfederasie van seevarende nasies te beskryf wat moontlik in óf Wes-Anatolië óf Suid-Europa ontstaan het, in besonder die streek om die Egeïese See. Hulle het in die oostelike deel van die Middellandse See rondgevaar en Anatolië, Sirië, Kanaän, Siprus en Antieke Egipte aan die einde van die Bronstydperk binnegeval.

Die term word deur moderne geleerdes gebruik om te verwys na nege groepe volke, hoewel die beskrywing "van die see" (Egipties: ''*) in ’n historiese verband net verwys na drie: die Ekwesj, Sjekelesj en Sjerden. Die identiteit van die Seevolke is steeds onduidelik en moderne geleerdes het net stukke van antieke dokumente en argeologiese ontledings om hulle te lei.

Die term *peuples de la mer'' is in 1855 die eerste keer gebruik deur die Franse Egiptoloog Emmanuel de Rougé.

Die nege groepe wat beskou word as moontlike Seevolke is, in alfabetiese volgorde, die:
* Denjen, wat deur sommiges verbind word met die Griekse Danaërs en deur ander met die Israelitiese stam Dan
* Ekwesj, moontlik ’n groep Achajers van die Bronstydperk
* Loekka, ’n Anatoliese volk van die Egeïese See
* Peleset, moontlik die Filistyne / Pelasgers
* Sjekelesj, moontlik ’n Italiese volk van Sisilië
* Sjerden, dalk van Sardinië of Sardis
* Teresj, moontlike voorvaders van die Etruskers (Tyrseners) 
* Tjeker, 'n woord wat wisselvallig met Teresj gebruik word, en waarskynlik dieselfde beteken
* Wesjesj, waarskynlik die mense van Iasos

Daar is geen bewyse van die migrasie van hele volke in enige dokumente van dié tyd nie, maar geleerdes glo aan verskeie vertolkings van ’n "migrasiehipotese". Die meeste geleerdes glo die Seevolke het Siprus, die Hetitiese Koninkryk en die Levant binnegeval.

## Verwysings 
: *15px Hierdie artikel is vertaal uit die Engelse Wikipedia*
Doriërs

Die **Doriërs** (Grieks: Δωριεῖς, *Dōrieis*) was een van vier hoof- etniese groepe waaruit die Hellene (Grieke) van Klassieke Griekeland geglo het hulle bestaan. Die ander hoof- etniese groepe was die Aioliërs, die Achajers, en die Ioniërs. Hulle was chronologies die laaste groep Griekssprekende stamme wat die Griekse skiereiland binnegedring het, dalk in 1200-1000&nbsp;v.C. Dit word algemeen as die Doriese inval beskryf, maar dit is onduidelik of so ’n inval wel plaasgevind het. Doriërs kon van ander Hellene onderskei word deur middel van die Doriese Griekse dialek wat hulle gebesig het. Die eerste verwysing na die Doriërs in die letterkunde vind plaas in die Odussee, waarin hulle reeds die eiland van Kreta bewoon.

Die Doriërs het diverse lewenswyses en sosiale strukture gehandhaaf. Korinthe was byvoorbeeld 'n digbevolkte stad bekend vir sy sierlike styl van kuns en argitektuur, terwyl Sparta afsonderlik en militaristies was. Desnieteenstaande was alle Hellene bewus van welke lokaliteite Dories was al dan nie. Doriese state in 'n oorlogstoestand kon dikwels – maar nie altyd nie – op ander Doriese state vir bystand staatmaak.

Die Doriërs was goeie hanteerders van perde en kon reeds yster bewerk. Met hul ysterwapens het hulle maklik die oorspronklike volke onderwerp of verdryf. Hulle het met hul oorname van die Peloponnesos (onder meer Sparta), baie eilande (onder meer Kreta) en die suidwestelike hoek van Klein-Asië vermoedelik die einde van die Miceense beskawing bewerkstellig.

Omstreeks 1100&nbsp;v.C. was die Doriërs een van die drie belangrikste Griekse bevolkingsgroepe. Die ander was die Achajers en die Ioniërs. Teen die 5de eeu v.C. was die Doriërs en die Ioniërs die polities belangrikste Griekse *ethnoi*, wie se uiteindelike botsing tot die Peloponnesiese oorlog gelei het. Dit is onseker tot watter mate Hellene hulself teen hierdie tyd nog as Dories of Ionies beskou het. Ten spyte van anti-Doriese Atheense propaganda, kom Édouard Will tot die slotsom dat daar teen die 5de eeu v.C. nie meer 'n etniese komponent in Griekse kultuur bestaan het nie. Aan die ander kant vermoed John Alty dat etnisiteit die aktiwiteite in die 5de eeu v.C. aangedryf het.

## Oorsprong 
Daar bestaan verskeie teorieë oor die oorsprong van die Doriërs. Een teorie wat veral in antieke tye aanvaar is, is dat hulle in die noordelike, bergagtige streke van Griekeland, Masedonië en Epirus ontstaan het en weens onsekere omstandige suid na die Peloponnesos, sommige Egeïese eilande, Magna Graecia, Lapithos en Kreta gedryf is. In die Griekse mitologie het hulle 'n Griekse oorsprong en 'n eponimiese stamvader, naamlik Dorus, seun van Hellen, die mitologiese patriarg van die Hellene.

## Verwysings 
## Bronne 
* 15px Hierdie artikel is uit die Nederlandse en Engelse Wikipedias vertaal
*  Vyf uitgawes tussen 1993 en 1995.
* 
* 
* 
* Müller, Karl Otfried, *Die Dorier* (1824).
* 

## Eksterne skakels 
* 
* 
*
Romeinse Griekeland

**Romeinse Griekeland** is die tydperk in die geskiedenis van die hoofdeel van Griekeland (in vergelyking met ander Griekse kultuursentrums elders in die Romeinse wêreld) tussen die Romeinse Ryk se verowering van die Korintiërs in die Slag van Korinthe in 146 v.C. tot die stigting van die stad Bisantium en die aanwysing daarvan in 330 n.C. as die hoofstad van die ryk deur keiser Konstantyn die Grote (eers as Nova Roma en later as Konstantinopel).
Hellenistiese Griekeland

In die Griekse geskiedenis stem **Hellenistiese Griekeland** ooreen met die tydperk tussen die dood van Alexander die Grote in 323 v.C en die anneksasie van die Klassieke Griekse hartland deur Rome in 146 v.C. 

Tydens die Hellenistiese tydperk het die belangrikheid van Griekeland in die Griekssprekende wêreld skerp gedaal. Die twee grootste sentrums van dié tyd was Alexandrië en Antiochië. Stede soos Pergamon, Efese, Rhodos en Seleucië was ook belangrik, en die toenemende verstedeliking van die Middellandse See-gebied was kenmerkend van die tydperk.
Ottomaanse Griekeland

Die grootste deel van moderne Griekeland was die een of ander tyd, van die middel van die 15de eeu tot sy onafhanklikverklaring in 1821, deel van die Ottomaanse Ryk. Dié tydperk was bekend as die **Turkokrasie** (Grieks: Τουρκοκρατία, of "Turkse heerskappy"). 

## Oorname 
Die Bisantynse Ryk, die opvolgerstaat van die antieke Romeinse Ryk wat 1100 jaar lank oor die grootste deel van die Griekssprekende wêreld geheers het, het algaande verswak ná die inval deur die Kruisvaarders van die Vierde Kruistog in 1204.

Intussen het die Ottomaanse Turke eers Serwië verower en daarna was hul pad oop na Konstantinopel. Hulle het die stad in 1453 verower en daarna suid na Griekeland beweeg, waar hulle Athene in 1458 verower het. Die Peloponnesos het tot in 1460 uitgehou en Venesië en Genua het ’n paar eilande behou, maar teen 1500 was die grootste deel van Griekeland en die eilande onder Ottomaanse beheer. 

Siprus het in 1571 geval en Kreta in 1669. 

## Verwysings
Steve Tshwete

**Stephen Vukile Tshwete** (gebore 12 November 1938 in Springs – 12 April 2002, Pretoria) was 'n Suid-Afrikaanse politikus en ANC-aktivis. Hy was by Umkhonto we Sizwe betrokke en is vanaf Februarie 1964 tot 1983 op Robbeneiland aangehou, waarna hy in ballingskap gegaan het. Hy keer in 1990 na Suid-Afrika terug en hervat sy politieke bedrywighede as 'n lid van die ANC en 'n plaaslike koördineerder vir die United Democratic Front.

As die hoof van die ANC se sportkantoor was dit sy taak om die sportdissiplines wat voorheen deur apartheid geskei is saam te snoer. Hy het die gawe gehad om "geswore vyande na die onderhandelingstafel te bring en hulle as bondgenote weg te stuur...hy het van een sportsoort na die volgende gegaan om slaggate op hul pad na eenheid te oorbrug". Nadat hy Suid-Afrika se krieketliggame verenig het, het hy in Mei 1991 saam met Ali Bacher na Londen gereis en suksesvol aansoek gedoen vir Suid-Afrika se hertoelating tot die Internasionale Krieketraad.

As minister van sport en ontspanning het Tshwete 'n belangrike rol in skep van nierassige nasionale spanne gespeel. Hy het vanaf 1999 tot sy dood in April 2002 in die eerste kabinet van Thabo Mbeki as die minister van veiligheid en sekuriteit gedien. Die Steve Tshwete Plaaslike Munisipaliteit in Mpumalanga is na hom vernoem.

In 1996 het hy die eerste ''Governor's Cup''-seiljagresies vanaf Kaapstad na Sint Helena afgesit, deur die skeepsirene te blaas.

## Verwysings 
## Eksterne skakels 
* ANC se verklaring oor die dood van Steve Tshwete 

|-
Warminsnyding

'n **Warminsnyding** is wanneer een pyp aan 'n ander gekoppel word terwyl die pyp in bedryf is.

Hierdie proses word baie mooi geïllustreer in video's wat op youtube gekyk kan word. Soek die woord "hot tap" op www.youtube.com.
Tholos

[duimnael|Die ingang na die *tholos* van [Atreus.]]
[duimnael|Die Leeu-*tholos* by [Micene.]]

’n ***Tholos*** (meervoud: ***tholoi***; Grieks: θολωτός τάφος, "koepelgraf"), is ’n byekorfvormige grafkelder wat gekenmerk word deur ’n koepel wat gevorm is deur al hoe kleiner wordende ringe modderstene of klippe.

*Tholoi* is in verskeie kulture van die Middellandse See-gebied en Wes-Asië gebruik om mense te begrawe, maar soms is hulle vir ander doeleindes gebruik soos huise (Siprus), rituele (Sirië) en forte (Spanje, Sardinië).

## Griekeland 
In Griekeland het die *tholoi* laat in die Bronstydperk ontstaan. Dit is onseker of hulle deur die *tholoi* van Kreta geïnspireer is en of hulle ’n natuurlike ontwikkeling in die bou van grafte tydens die Bronstydperk was. Die konsep lyk meer soos dié van die talle grafkamers uit die Miceense tydperk.

Ná omstreeks 1500 v.C. het *tholoi* meer algemeen geraak in die Miceense beskawing. Hulle is egter, anders as die vroeëre voorbeelde, feitlik altyd uit die kant van ’n heuwel gegrawe sodat net sowat ’n derde van die grafkelder bogronds was. Die bouwerk is met ’n relatief klein hoop grond bedek.

Meer as een mens is gewoonlik in ’n *tholos* begrawe, op verskillende plekke – óf op die vloer óf in putte en skagte. Omdat die grafte so algemeen was, word geglo dit is nie net vir die regerende klas gebruik nie, hoewel van die grootstes dalk wel vir die koninklikes was. Sommige van hulle is van 10 of 15&nbsp;meter breed.

## Ander plekke 
Ronde strukture is algemeen in die Nabye-Ooste gebou, soos in Irak, Sirië en Turkye. Hulle was waarskynlik huise en pakkamers, hoewel hulle ook vir rituele gebruik kon gewees het.

In die Iberiese Skiereiland het soortgelyke strukture sedert 3000&nbsp;v.C. ontstaan. Hulle was veral algemeen in Spanje en Portugal terwyl ander soorte grafte, soos kunsmatige grotte, op plekke soos in Suidoos-Frankryk verkies is.

In Oos-Europa is *tholoi* veral in Thracië aangetref, veral in Bulgarye waar hulle uit die 4de tot 3de&nbsp;eeu&nbsp;v.C. dateer. Die mure van die grafte in Kazanlak is gepleister en beskilder met tonele uit die afgestorwene se lewe.

## Verwysings 
* Sturgis, Russell (1906). *A History of Architecture*, Vol. I, pp.&nbsp;123–25. New York: Baker & Taylor.

## Eksterne skakels 
* Miceense *tholos*-skilderye
* 
* 15px Hierdie artikel is vertaal uit die Engelse Wikipedia
David Harris

Kolonel sir **David Harris** (1852 - 1942) was 'n soldaat, diamantmagnaat en wetgewer. Hy is in Londen, Engeland gebore en emigreer na Suid-Afrika in 1871. Hy stap 950km van Durban na Kimberley waar hy as 'n delwer begin werk. Binne 2 jaar word hy welvarend en wen die vriendskap van Cecil John Rhodes. 

Hy sluit aan by die ''Du Toit's Pan Horse Regiment'' in 1876 en veg in die Gaika-Galeka-oorlog in die Oos-Kaap. Hy veg ook in ander veldtogte en onderskei homself in die Langebergveldtog. 

In 1897 word hy lid van die Kaapse parlement met die dood van famlilielid, Barney Barnato. Hy behou sy setel 32 jaar lank. In 1897 word hy ook 'n direkteur van die De Beer's Consilidated Mines, 'n amp wat hy hy tot in 1931 beklee. Hy was in bevel van die Tuiswag tydens die beleg van Kimberley.

## Bron 
* *Ensiklopedie van Suidelike Afrika*, Eric Rosenthal, 1967
Isaac Lewis

duimnael|Van links na regs: Sammy Marks, Barnet Lewis en Isaac Lewis

**Isaac Lewis** (1849 - 1925)  was 'n nyweraar en gebore in Rusland. Hy was die neef en vennoot van Sammy Marks. Hy kom in 1870 in Suid-Afrika aan en word 'n vennoot in die maatskappy, *Lewis & Marks*. Dit word een van die grootste eiendoms- en nywerheidsondernemings in Suider-Afrika. Hy was minder bekend as Marks onder die publiek.
 
## Bron 
* *Ensiklopedie van Suidelike Afrika*, Eric Rosenthal, 1967
Argeoloog

duimnael|300px|Argeoloë besig om te werk

'n **Argeoloog** is 'n deskundige op die gebied van argeologie, ook bekend as 'n *oudheidkenner*. Hulle bestudeer onder andere die oorblyfsels van vroeëre kulture.
Staten Island

**Staten Island ** (IFA: ˈstætən) is 'n eiland wat deel vorm van New York. Dit is die suidelikste van New York se vyf stadsdele, of *boroughs*. Dit word van die aangrensende deelstaat New Jersey geskei deur die getyseestrate Arthur Kill en Kill Van Kull, en van die res van New York deur New York-baai. Met 'n bevolking van 495 747 volgens die sensus van 2020, is Staten Island die yls bevolkte deel van New York.

Staten Island was bekend as Richmond tot in 1975, toe die naam verander is.

## Verwysings
De Villiers Lamprecht

**De Villiers Bester Lamprecht** (22 Desember 1942 - 1 Desember 2024) Hy was ook 'n kaalvoethardloper, soos Zola Budd. 

Lamprecht was 'n emeritus-hoogleraar aan die Universiteit van die Vrystaat.

## Verwysings
Friedrich Gustav Jonathan Eckstein

**Friedrich Gustav Jonathan Eckstein** (1857 - 1930) was 'n goudmagnaat. Hy is in Stuttgart, Duitsland gebore as die jonger broer van Hermann Ludwig Eckstein. Sy pa was 'n Lutherse pastoor. Hy woon 'n ruk lank in Indië en kom in 1887 in die Witwatersrand aan. Ten tye van die Tweede Vryheidsoorlog rig hy sy hoofkantoor in Londen in. Hy was een van dié wat in beheer van die firma *Wernher, Beit & Co* was. In 1912 volg hy Jules Porgès as voorsitter op. As gevolg van sy Duitse agtergrond ondervind hy baie onaangenaamhede tydens die Eerste Wêreldoorlog en bedank as voorsitter. Hy word later tot ridder geslaan en wy hom aan die kweek van katoen in die Soedan.

## Bron 
* *Ensiklopedie van Suidelike Afrika*, Eric Rosenthal, 1967
Henry Elliot

Sir **Henry George Elliot** (25 Desember 1826 - 1912) was die hooflanddros van die Transkei. Hy is in Kanada gebore en sluit in 1847 by die *Royal Marines* aan en veg in die Krimoorlog. In 1870 tree hy uit die militêre diens en emigreer na die destydse Natal waar hy 'n tyd op die rivierdelwerye deurbring. Daarna sluit hy by die Kaapse Koloniale Diens aan en in 1877 word hy die hooflanddros van Temboeland. Hy verkry groot invloed onder die swartmense. Hy veg ook in 'n aantal oorloë en word gereken as 'n goeie administrateur.

Die dorpe, Elliot en Elliotdale is na hom vernoem.

## Bron 
* *Ensiklopedie van Suidelike Afrika*, Eric Rosenthal, 1967.
Dorothea Fairbridge

**Dorothea Ann Fairbridge** (1860–1931) was 'n Suid-Afrikaanse skryfster, gebore in Kaapstad. Sy het gespesialiseer in historiese en beskrywende skryfkuns oor die vroeë dae aan die Kaap. Sy het verskeie romans gepubliseer waaronder *That Which Hath Been* in 1910 en *Piet of Italy* in 1913. Sy het ook die briewe van lady Anne Barnard persklaar gemaak.

## Werk 
* *That Which Hath Been* (1910)
* *Piet of Italy* (1913)
* *The Torch Bearer* (1915)
* *History of South Africa* (1917)
* *Historic Houses of South Africa* (1922)
* *Along Cape Roads* (1928)
* ''The Pilgrim's Way in South Africa* (1928)
* *Historic Farms of South Africa* (1932)

## Bronne 
* *Ensiklopedie van Suidelike Afrika'', Eric Rosenthal, 1967
*  
*
Ian Hamilton

Sir **Ian Standish Monteith Hamilton** (16 Januarie 1853 – 12 Oktober 1947) was 'n Britse generaal en is in Korfu gebore. Hy veg die eerste keer in Afghanistan in 1878 en neem daarna deel in 1880 in die Slag van Majuba. Hierna doen hy diens in die Ooste en keer in 1899 na Suid-Afrika terug. Hy neem deel onder andere aan die Slag van Elandslaagte, Slag van Platrand en die Slag van Diamond Hill. Hy word bevorder tot generaal-majoor en word stafhoof van lord Herbert Kitchener. Hy was in bevel van die mobiele eenhede in Wes-Transvaal waarvan een Johannesburg beset het. Hy het ook 'n aantal boeke geskryf oor sy herinneringe in Suid-Afrika.

## Bron 
* *Ensiklopedie van Suidelike Afrika*, Eric Rosenthal, 1967.
Suid-Afrikaanse Klas NG G16 2-6-2+2-6-2

Die **Suid-Afrikaanse Klas NG G16 2-6-2+2-6-2** van 1937 is 'n Suid-Afrikaanse stoomlokomotief van die Suid-Afrikaanse Spoorweë-era.

Tussen 1937 en 1968 het die Suid-Afrikaanse Spoorweë 34 Klas NG G16 Garratt geartikuleerde stoomlokomotiewe met 'n 2-6-2+2-6-2 "Dubbel Prairie"-tipe wieluitleg in diens geplaas op die Avontuurspoorweg en die Natalse smalspoorlyne.

## Eksterne skakels 
* 

## Verwysings
Windows Phone

**Windows Phone** is 'n bedryfstelsel vir slimfone wat deur *Microsoft* as opvolger van *Windows Mobile* ontwikkel is, alhoewel dit tegnies nie versoenbaar is met die vroeëre platform nie. Dit is die hoofbedryfstelsel vir die vroeëre *Nokia*-slimfone wat tans deur *Microsoft Mobile* onder die handelsmerk *Microsoft Lumia* ontwikkel en bemark word, maar word op 'n kleiner skaal ook vir slimfone van ander vervaardigers soos *Samsung*, *HTC* en *Huawei* gebruik.

Die gebruikerkoppelvlak *Modern UI*, wat saam met die bedryfstelsel *Windows Phone 7* op 21 Oktober 2010 ingevoer is, word as voorloper van die *Flat Design* of "plat ontwerp" beskou wat intussen ook in baie ander *Microsoft*-produkte toegepas word, waaronder *Windows 8* en *Windows 8.1*, twee bedryfstelsels vir tafel- en tabletrekenaars, en *Windows RT*, 'n bedryfstelsel vir tabletrekenaars.

Die volgende weergawes is tot dusver vrygestel:

* *Windows Phone 7* was die eerste weergawe van *Windows Phone* wat op die *Windows CE*-kern gebaseer is en by die *Windows Mobile*-produklyn gereken word.
* *Windows Phone 8* is rondom die *Windows-NT*-kernel ontwikkel (net soos *Windows 8* en *Windows RT*). 'n Verbeterde weergawe, *Windows Phone 8.1*, is op 14 April 2014 vir ontwikkelaars vrygestel.
* *Windows 10 Mobile* is as opvolger van *Windows Phone* en as gemeenskaplike platform vir tafel- en tabletrekenaars, slimfone en *Xbox One* in 2016 vrygestel.
Suid-Afrikaanse Klas NG15 2-8-2

Die **Suid-Afrikaanse Klas NG15 2-8-2** van 1931 is 'n Suid-Afrikaanse stoomlokomotief van die Suid-Afrikaanse Spoorweë-era.

In 1931 is drie smalspoor Klas NG15-lokomotiewe met 'n 2-8-2 "Mikado"-tipe wieluitleg soortgelyk in ontwerp aan die bestaande Klas Hd en Klas NG5 lokomotiewe verkry vir die Otavi Mynbou- en Spoorwegmaatskappy in Suidwes-Afrika. Later is meer aangekoop vir Otavi Mynbou en vir die Tsumeb Copper Corporation gedurende die daaropvolgende jaar, uiteindelik bring dit die totale aantal van hierdie lokomotiewe op een-en-twintig te staan teen 1958. 

Nadat die smalspoor van Otavi Spoorweg se wydte na Kaapspoor verander is in 1960, is al een-en-twintig lokomotiewe oorgeneem deur die Suid-Afrikaanse Spoorweë. Hulle is hiervandaan verskuif na die Oos-Kaap vir verdere diens op die smalspoorlyn van Port Elizabeth na Avontuur. 

## Eksterne skakels 
* 

## Verwysings
Ethelreda Lewis

duimnael|links|Trader Horn (links) met Andrew Dakers, die literêre agent vir Ethelreda Lewis.

**Ethelreda Lewis** neé *Howe* (1875 - 31 Julie 1946) was 'n Suid-Afrikaanse skryfster. Sy is gebore in Matlock, Derbyshire, Engeland. Sy is Ethel genoem maar neem die naam Ethelreda aan. Sy emigreer na Suid-Afrika en trou met dr. Joseph Lewis van Kaapstad. Sy skryf 'n aantal romans en die bekendste is *The Harp*. Die boek verskyn in 1925 en handel oor die lewe in 'n klein Kaapse kusdorpie. Sy word bekend as die redaktrise van *Trader Horn*. Latere boeke wat gevolg het verskaf aan haar roem in Suid-Afrika en die buiteland. Sy is in Port Alfred oorlede.

## Bron 
* *Ensiklopedie van Suidelike Afrika*, Eric Rosenthal, 1967.
Suid-Afrikaanse Klas NG G13 2-6-2+2-6-2

Die **Suid-Afrikaanse Klas NG G13 2-6-2+2-6-2** van 1927 is 'n reeks Suid-Afrikaanse stoomlokomotiewe van die Suid-Afrikaanse Spoorweë-era.
duimnael|right|NG G13 nr. 49 by Sandstone Estates, 9 April 2006
In 1927 en 1928 het die Suid-Afrikaanse Spoorweë twaalf Klas NG G13 Garratt stoomlokomotiewe met 'n 2-6-2+2-6-2 "Dubbel Prairie"-tipe wieluitleg in diens geplaas 
op die Langkloof en Alfred County Railway smalspoorlyne.

In 1927 het Hannover Maschinenbau AG (Hanomag), in oorleg met die Suid-Afrikaanse Spoorweë (SAR), 'n lokomotief ontwerp wat die standaard 2 voet (610 mm) smalspoor Garratt-stoomlokomotief in Suid-Afrika vir die volgende veertig jaar sou word. Dit is 'n aansienlike verbetering van Klas NG G11, met agterwiele wat bygevoeg is aan elke enjineenheid, en buitestaaframe in plaas van plaatrame, rondebokant vuurkaste in plaas van Belpaire vuurkaste en groter afmetings in die meeste opsigte, behalwe in die stookarea. duimnael|links|x100px

Die eerste bestelling was vir drie Klas NG G13 lokomotiewe, genommer in die reeks van NG58 tot NG60, wat gelewer is en in diens geplaas in 1927. Hierdie lokomotiewe was oorverhitte modelle en beskik oor 'n uiters kompakte reëling van Walschaerts-klepratwerk en buite staaframe. Die gidswiele was geplaas as konvensionele poniestelle, terwyl die binneste drawiele volgens die Gölsdorfstelsel gebou is wat die as 'n effense sywaartse beweging toelaat. Verrigtingstoetse met die Klas NG G13 bewys dat dit beide 'n kragtige en vrylik stomende lokomotief is, ondanks die feit dat dit 'n kleiner vuurrooster as die voorganger Klas NG G11 het. Dit het gelei tot 'n onmiddellike bestelling vir nog twee lokomotiewe, nommers NG49 en NG50, en selfs voor hierdie gelewer was, nog sewe, genommer in die reeks van NG77 tot NG83. Die tweede en derde bestellings is beide in 1928 afgelewer.

## Eksterne skakels 
* 

## Verwysings